1. **ОСНОВНО УЧИЛИЩЕ „НИКОЛА ЙОНКОВ ВАПЦАРОВ”**
2. **СЕЛО ЛЯТНО, ОБЩИНА КАОЛИНОВО**
3. **ул. „Г. Димитров” № 4, тел. 05365 – 5236; e-mail: OU\_Lytno@ abv.bg.**
4. **УТВЪРЖДАВАМ:**
5. **ЕЛЕНА МАРИНОВА**
6. **ДИРЕКТОР НА ОУ «Н. Й. ВАПЦАРОВ»**

**ГОДИШЕН ПЛАН**

**ЗА КВАЛИФИКАЦИОННАТА ДЕЙНОСТ В ОУ «Н. Й. ВАПЦАРОВ»**

**УЧЕБНА 2022/2023ГОДИНА**

**Годишният план за квалификация е част/приложение към Годишния план на училището за учебната 2022**/**2023г., приет на заседание на Педагогическия съвет (Протокол № 18/14.09.2022 г.) и е утвърден със Заповед № РД 06-358/12.09.2022г. на директора на училището.**

1. **Анализ на състоянието на квалификационната дейност през учебната 2021/2022г.** *(предходната учебна година)*

В ОУ”Никола Йонков Вапцаров”с.Лятно, общ. Каолиново работят педагогически специалисти, заемащи длъжности, както следва:

|  |  |  |  |  |  |
| --- | --- | --- | --- | --- | --- |
| **Длъжност** | **Директор** | **ЗДУД** | **Старши учител** | **Учител** | **Младши учител** |
| Брой | 1 | 1 | 1 | 10 | 0 |

Носители на ПКС са 12 от тях, разпределени както следва:

|  |  |  |  |  |  |
| --- | --- | --- | --- | --- | --- |
| **ПКС** | **І ПКС** | **ІІ ПКС** | **ІІІ ПКС** | **ІV ПКС** | **V ПКС** |
| Брой педагогически специалисти | 0 | 0 | 0 | 6 | 6 |

През предходната учебна година всички педагогически специалисти са участвали във форми на квалификация на различни нива в следните тематични направления:

|  |  |  |  |  |  |
| --- | --- | --- | --- | --- | --- |
| **Ниво на квалификационни форми** | **Оперативни програми и проекти** | **Национални програми на МОН за квалификация** | **Регионални програми за квалификация** | **Общински** **програми за квалификация** | **Вътрешно**  **институционални** |
| Брой педагогически специалисти | 4 | 0 | 4 | 0 | 13 |
| Тематични направления | Подобряване на работата с ученици за постигане на по-добри резултати.  Квалификационни форми, допринасящи за професионално, кариерно и личностно развитие на педагогическите кадри. | | | | |

За финансиране участието във форми на квалификация на различни нива за учебната 2021/2022 година са предвидени средства в размер на **3279,19** лв.

Силните страни на проведените форми за квалификация са:

* обогатяване и преосмисляне на методиката на обучение, възпитание и социализация;
* споделяне на добри практики при квалификации и тяхното осъвременяване чрез нови идеи и форми на реализация;
* създаване на екипи, мислещи и действащи позитивно;
* експериментиране с нови идеи;
* създаване на нови контакти.

Затруднения при организиране участието на педагогическите специалисти в извънучилищни квалификационни форми са срещани поради провеждането им по време на учебни занятия, което е свързано с отсъствия на учители и осигуряване на заместване.

Поради добре подбрани и планирани теми и форми за квалификация не се констатират слаби страни.

С участието на педагогическите специалисти в институционални и извънучилищни квалификационни форми се постигна:

* осъвременяване на знанията по предметната област на учителите;
* познаване и прилагане на съвременни методи на обучение, оценяване и възпитание;
* професионална подкрепа и адаптиране на младите специалисти.

В резултат от повишените професионални компетентности на учителите се констатира:

* подобряване на ефективността на образователния процес и учебните резултати на учениците;
* създаване на благоприятна и позитивна образователна среда в училището.

1. **Цел**

1. Кариерно развитие на педагогическите специалисти, съобразено с препоръките на МОН и здравните власти;

2. Усъвършенстване на компетентностите с цел повишаване качеството и ефективността на образованието;

3. Повишаване на научната, педагогическата и методическата подготовка и създаване на мотивация за само развитие и самоусъвършенстване на учителите.

4. Да се осигурят условия за непрекъснатост на обучението и самообучението на учителите в условията на борба с COVID-19.

1. **Задачи**

1. Планът за квалификационната дейност в училище да бъде неразделна част от годишния план на училището;

2. Да се стимулират учителите към обучения за получаване на квалификационни кредити и за кариерното им развитие;

3. Да се създадат условия за делова и хуманна атмосфера на откритост и гласност при постигане на успехи и неуспехи, трудности и проблеми.

4. Да се усъвършенства организацията и методиката на преподаване и стимулиране на професионалните изяви на учителите.

1. **Очаквани резултати**

1.Самоусъвършенстване на педагогическите кадри чрез система за квалификация, съобразена с новата форма на обучение – ОЕСР (обучение в електронна среда от разстояние);

2.Чрез участието на учителите в квалификационните дейности да се изградят професионални профили, които да определят необходимите компетентности като съвкупност от знания, умения и отношения за кариерното развитие на педагогическите специалисти.

1. **Календарен план на квалификационните дейности**

**Вътрешноинституционална квалификациона дейност**

|  |  |  |  |  |  |
| --- | --- | --- | --- | --- | --- |
| **Период на провеждане** | **Тема на квалификационната дейност** | **Форма на провеждане** | **Целева група** | **Обучител или обучителна организация, ръководител на квалификационната форма от педагогическите кадри** | **Отговарящ за провеждането** |
| септември | Информиране на  педагогическия персонал за измененията в нормативните документи за организация на новата 2022-2023 учебна година  съгласно ЗПУО | работна  среща | всички педагогически специалисти | директор | директор |
| септември | Информационни срещи с цел запознаване на учителите след  проведените организационно- методически съвещания | сбирки по методичните обединения | всички педагогически специалисти | Председателите на МО | Председателите на МО |
| октомври | Постигнати резултати от проведените тестови работи за отчитане на входното ниво на учениците за учебната 2022-2023 година | работна среща | всички педагогически специалисти | старши учител | старши учител |
| октомври | Насърчаване и повишаване грамотността на учениците и техните комуникативни умения | споделяне на добра педагогическа практика | всички  педагогически специалисти | старши учител | Председателите на МО |
| ноември | Оценяването като фактор за подобряване на качеството в образователната  институция | тренинг | всички педагогически специалисти | старши учител | старши учител |
| декември | Споделяне на добри практики | Споделяне на опит | всички педагогически специалисти | старши учител  Председателите на МО | Председателите на МО |
| януари | Форми и стратегии за привличане на родителската общност като партньори в образователно възпитателния процес | семинар | класни ръководители | директор | директор |
| февруари | Обща подкрепа, за целите на превенцията на обучителни затруднения и за превенция на насилието и преодоляване на проблемното поведение. | семинар | класни ръководители | Координатор на ПО | Координатор на ПО |
| март, април | Открити уроци по учебни предмети от ОП (от плановете на МО) | споделяне на добра педагогическа практика |  | М.Юсниева  С.Юмерова | Директор |
| юни | Анализ на резултатите от  НВО | Работна среща | всички педагогически специалисти | Директор | Директор |

**Извънинституционална квалификационна дейност**

|  |  |  |  |  |  |
| --- | --- | --- | --- | --- | --- |
| **Период на провеждане** | **Тема на квалификационната дейност** | **Форма на провеждане** | **Целева група** | **Обучител или обучителна организация, ръководител на квалификационната форма от педагогическите кадри** | **Отговарящ за провеждането** |
| януари | Практически  дейности в учебния процес за  формиране на функционална грамотност у учениците | курс, обучение | педагогически специалисти | Обучителна организация | директор |
| Юни/септември | Работа с ученици с различна степен на обучаемост. Повишаване на мотивацията на учене | курс | педагогически специалисти | Обучителна организация | директор |

1. **Мониторинг и контрол на училищно ниво**

Анализ и оценка на ефективността на проведените квалификационни форми и дейности ще се извършва въз основа на следните критерии:

* Критерии и индикатори за качествена оценка:
* степен на прилагане от учителя на наученото от квалификацията;
* приложимост на наученото;
* влияние върху резултатите от обучението и възпитанието на учениците;
* влияние на резултатите от обучението върху цялостната дейност на училището;
* реакциите на участниците за съдържанието и ползата на обучението;
* промените в професионалната дейност в резултат от участие в обучението.
* Критерии и индикатори за количествена оценка:
* брой участия в обучения;
* видове квалификационни дейности – извънучилищни (регионални, национални и международни), институционални, по национални и европейски програми, самообразование.

Изпълнението на плана и проведените квалификационни дейности ще се организират и контролират от екип в състав: директор, счетоводител.

В частта извън институционална квалификация дейността се контролира от директора, и частта вътрешно институционална квалификация – от директор. Финансирането на дейността се контролира от счетоводителя.

Документите, удостоверяващи участието на лицата във форма на квалификация (удостоверения, сертификати и др.) се представят своевременно в училището и съставляват част от портфолиото на всеки от педагогическите специалисти.

1. **Финансово осигуряване**

8.1. За сметка на целевите средства по утвърдения бюджет на училището

8.2. За сметка на НП „Квалификация“ – 2021 г;

8.3. Самофинансиране на индивидуална квалификация.

Планът е отворен и подлежи на актуализация във връзка с променящите се условия,непредвидени обстоятелства и задачи.